Et ældre ægtepar fik sig en slem forskrækkelse, da de ved frakørslen til Mariendals Mølle motorvejen kørte ind i en række lastbildæk, der dækkede for et vejarbejde. Bilen væltede om på siden. Chaufføren var en 86-årig kvinde, som slap med skrækken. Hendes mand på 90 år sad på passagersædet, og han blev efterfølgende kørt på hospitalet, fordi hans hånd muligvis er brækket. Vejen var afspærret i et stykke tid, fordi bilen lå på taget og skulle fjernes. Det er uvist, hvad der har forårsaget ulykken, men den 86-årige kvinde har formentlig overset vejarbejdet, oplyser Poul Bastbjerg, der er vagtchef ved Nordjyllands Politi.

Referat:
En 86-årig kvinde overså et vejarbejde og kørte ind i et dækværn. Hendes 90-årige mand var med som passager og er kørt på hospitalet til observation.